युवाओं को उनके घर जाकर डोडाचूरा सप्लाई करने वाले दो बदमाश गिरफ्तार
डोडाचूरा की तस्करी करने वाले दो आरोपियों को क्राइम ब्रांच ने गिरफ्तार कर 1 किलो 400 ग्राम डोडाचूरा व 1 लाख 9 हजार 200 रुपए जब्त किए। आरोपी बाइक पर युवाओं को घर-घर डोडाचूरा सप्लाई करते थे। ये अन्नपूर्णा इलाके में सक्रिय थे।
एएसपी क्राइम ब्रांच अमरेंद्र सिंह चौहान ने बताया सूचना मिली थी कि अन्नपूर्णा थाना क्षेत्र के इंदिरा गांधी नगर में दो व्यक्ति डोडाचूरा की तस्करी कर रहे हंै। अन्नपूर्णा पुलिस के सहयोग से आरोपी मिलिंद उर्फ बल्लू पिता बाबू राव दुड़े (32) निवासी जबरन काॅलोनी व साथी राजेंद्र उर्फ राजा पिता रामलाल सोंधिया (19) निवासी सांगरिया खेड़ी आगर को पकड़ा। आरोपियों ने इंदिरा गांधी नगर में किसी गुप्ता परिवार से मकान किराए पर ले रखा था। तलाशी में इनसे 1 किलो 400 ग्राम डोडा चूरा व 1 लाख 9 हजार 200 रुपए मिले हैं।
hin_Deva hin_Deva hin_Deva